# data[].attributes.body
🍊หนังเรื่อง "When Life Gives You Tangerines" (หรือชื่อเกาหลี "폭싹 속았수다") เล่าเรื่องราวของโอแอซุน หญิงสาวที่เติบโตบนเกาะเชจูในยุค 1960s เรื่องราวเน้นย้ำถึงความสัมพันธ์ระหว่างแม่และลูกสาว

โดยเฉพาะความรักและการเสียสละของแม่ที่มีต่อลูกผ่านการใช้ชีวิตและความยากลำบากบนเกาะ ชื่อเรื่องสื่อถึงการขอบคุณสำหรับความพยายามและความยากลำบากที่ผ่านมา โดยใช้ส้ม (Tangerines) ซึ่งเป็นผลไม้ขึ้นชื่อของเชจู เป็นสัญลักษณ์แทนความพยายามนั้น

💖เหตุผลที่ชอบ เพราะเป็นเรื่องราวที่อบอุ่นหัวใจ และให้ข้อคิดเกี่ยวกับการใช้ชีวิตการเสียสละของแม่ที่มีต่อลูกเป็นสิ่งที่งดงาม การเรียนรู้ที่จะเผชิญหน้ากับความยากลำบาก แม้ชีวิตจะยากแต่ก็ต้องมีความเข้มแข็งและกำลังใจที่จะก้าวต่อไป และการให้คุณค่ากับความสัมพันธ์ของสามีภรรยา ซึ่งในเนื้อเรื่องทำให้ทราบซึ้งของทุกการกระทำที่พระเอกมอบให้หรือเสียสละให้กับนางเอกตั้งแต่ครั้งแรกที่เจอกันจนถึงวันสุดท้ายที่มีลมหายใจ แสดงให้เห็นถึงความรักที่บริสุทธิ์ของพ่อแม่ที่มีต่อลูกสาว และสามีภรรยา

คะแนน : 🌟🌟🌟🌟🌟

# data[].attributes.body
🧓🏻ภาพยนตร์เรื่อง "หลานม่า" บอกเล่าเรื่องราวของ เอ็ม ที่กลับมาอยู่กับอา

ม่าเพื่อหวังมรดก แต่กลับได้เรียนรู้ความหมายของคำว่าครอบครัวและการใช้ชีวิตอย่างมีความสุข อาม่าในเรื่องเป็นตัวแทนของผู้สูงอายุที่ต้องการความรัก ความเข้าใจ และเวลาจากคนในครอบครัว ภาพยนตร์สะท้อนให้เห็นถึงความซับซ้อนในความสัมพันธ์ของคนในครอบครัว และพลังของความรักในการเยียวยาความรู้สึกและสร้างความผูกพัน

💖เหตุผลที่ชอบ เพราะเป็นเครื่องเตือนใจให้ทุกคนเห็นคุณค่าของเวลาและความรักที่มีต่อคนในครอบครัว โดยเฉพาะผู้สูงอายุ เนื้อเรื่องทำให้เกิดอารมณ์ที่หลากหลายมีทั้งความสุข ความอบอุ่น ความเศร้า ดูแล้วคิดถึงคนที่บ้านอยากกลับไปกอดยาย

คะแนน : 🌟🌟🌟🌟🌟

# data[].attributes.headline
สงครามส่งด่วน

# data[].attributes.subject
สงครามส่งด่วน

# data[].attributes.body
📦ซีรีส์เรื่อง "สงครามส่งด่วน" เป็นซีรีส์ที่ได้รับแรงบันดาลใจจากเรื่องจริงของบริษัท Flash Express และผู้ก่อตั้งคือ คมสันต์ ลี. ซีรีส์เล่าถึงการเดินทางของเด็กหนุ่มคนหนึ่งที่มีความฝันในการทำธุรกิจขนส่งพัสดุด่วน และการต่อสู้กับบริษัทขนส่งขนาดใหญ่ซึ่งต้องใช้ความพยายามอย่างมากในการสร้างธุรกิจให้เติบโต ซีรีส์แสดงให้เห็นถึงการต่อสู้ของสันติ ทั้งในเรื่องของธุรกิจ การแข่งขันที่ดุเดือด การเอาตัวรอดในโลกธุรกิจ และการสร้างความเปลี่ยนแปลงให้กับวงการ

💖เหตุผลที่ชอบ เพราะซีรีส์สะท้อนให้เห็นถึงการแข่งขันที่ดุเดือดในธุรกิจขนส่ง และบทเรียนที่ได้จากการแข่งขัน ทำให้เกิดความสนุกตื่นเต้นเร้าใจ ได้ข้อคิดแนวทางการใช้ชีวิตและการปลุกใจให้ฮึกเหิม เพราะตัวละครแสดงให้เห็นถึงความพยายามและความมุ่งมั่นในการสร้างธุรกิจจากศูนย์ และการฝ่าฟันอุปสรรคต่างๆ

คะแนน : 🌟🌟🌟🌟

# data[].attributes.attachment_link.title
สงครามส่งด่วน เบื้องหลังสุดคลั่ง จากผู้สร้างตัวจริง | The Secret Sauce EP.863

# data[].attributes.body
👩🏻‍🏫หนังเรื่อง "คิดถึงวิทยา " เล่าเรื่องราวของ สอง (รับบทโดย บี้-สุกฤษฎิ์ วิเศษแก้ว) อดีตนักมวยปล้ำที่ต้องมาเป็นครูสอนหนังสือที่โรงเรียนกลางน้ำแห่งหนึ่ง ซึ่งเป็นโรงเรียนที่ห่างไกลและขาดการติดต่อกับโลกภายนอก เขาต้องเผชิญกับความโดดเดี่ยวและความยากลำบาก แต่ก็ได้รับแรงบันดาลใจจากไดอารี่ของครูคนก่อนหน้าชื่อแอน (รับบทโดย พลอย-เฌอมาลย์ บุญยศักดิ์) ซึ่งเป็นครูที่เคยสอนที่นี่เช่นกัน

💖เหตุผลที่ชอบ เพราะเป็นหนังที่ดำเนินเรื่องเรียบง่ายสบายๆ ไม่หวือหวาแต่เต็มไปด้วยความโรแมนติกและอบอุ่นใจ ถ่ายทอดเรื่องราวความรัก ความผูกพัน และความเสียสละของความเป็นครูได้อย่างซาบซึ้งและประทับใจ นอกจากนี้ยังสะท้อนให้เห็นถึงความงดงามของชีวิตชนบท และพลังของการเชื่อมโยงผ่านตัวอักษร

คะแนน : 🌟🌟🌟

# data[].attributes.body
👨🏻‍⚕️ซีรีส์เรื่อง "ชั่วโมงโกงความตาย" (The Trauma Code) เป็นซีรีส์แนวการแพทย์ระทึกขวัญ เกี่ยวกับทีมแพทย์ห้องฉุกเฉิน นำโดย แบคคังฮยอก ศัลยแพทย์ผู้เก่งกาจที่ผ่านประสบการณ์การผ่าตัดมาทั่วโลก ซีรีส์จะเน้นไปที่การรักษาผู้ป่วยและการแก้ปัญหาทางการแพทย์ที่ซับซ้อน โดยมีฉากหลังเป็นโรงพยาบาล และความสามารถของแบคคังฮยอกในการมองทะลุถึงปัญหาและแก้ไขได้อย่างรวดเร็ว นอกจากนี้ยังมีการสอดแทรกเรื่องราวความสัมพันธ์ระหว่างตัวละคร และการทำงานเป็นทีมของแพทย์ในสถานการณ์วิกฤต

💖เหตุผลที่ชอบ เพราะเนื้อเรื่องทำให้รู้สึกตื่นเต้นและอยู่ในสภาวะกดดันแทบทุกเวลาและแสดงถึงความท้าทายความสามารถของทีมแพทย์ ได้เห็นการใช้ชีวิตการทำงานของทีมแพทย์จริงๆ การนำเสนอความรู้ทางการแพทย์ที่ถูกต้องและทันสมัย การทำงานร่วมกันของทีมแพทย์ในสถานการณ์ที่ยากลำบาก การแก้ปัญหาทางการแพทย์ที่ซับซ้อนและเร่งด่วน

คะแนน : 🌟🌟🌟

# data[].attributes.attachment_link.title
เรื่องย่อ The Trauma Code ชั่วโมงโกงความตาย (2025) ซีรีส์เกาหลีแนวการแพทย์ดราม่าแฟนตาซี

# data[].attributes.attachment_link.description
เรื่องย่อ The Trauma Code ชั่วโมงโกงความตาย (2025) ซีรีส์เกาหลีแนวการแพทย์ ดราม่าแฟนตาซี เรื่องราวของหมอศัลยแพทย์หัวกะทิสาขาศัลยศาสตร์อุบัติเหตุ คุณหมอหัตถ์พระเจ้า ที่มาพร้อมความดุดันจนห้องฉุกเฉินต้องลุกเป็นไฟ เริ่ม 24 มกราคมนี้ ทาง Netflix

# data[].attributes.body
นางสาวจีรนันท์ ท่อนจันทร์

รหัสนักศึกษา 67040112116

สาขาวิชาวิทยาศาสตร์ทั่วไปและเคมี

ชั้นปีที่ 1 หมู่ 06

เสนออาจารย์ พวงทอง เพชรโทน

😋😋😋😋😋